ที่บอกไปอย่างงั้นก็เพราะว่าดูภายนอกตัวโรงแรมนั้น  สภาพโรงแรมเก่าๆ ดูขนลุก และสภาพโรงแรมประมาณนี้หลายๆ ที่มักจะกลิ่นไม่ค่อยดี เหม็นอับ แค่เพียงเท่านี้ก็เป็นเหตุผลที่ไม่อยากจะเข้ามาที่นี่แล้ว แต่เมื่อมาเห็นรีวิวที่พูดถึงห้องอาหารที่นี่ อีกทั้งรูปหน้าตาเมนูต่างๆ ที่เพื่อนๆ ช่วยกันรีวิวและแชร์ออกมา ก็เริ่มทำให้เปลี่ยนความคิดได้ เป็นตายร้านดียังไงต้องมาลองซี่โครงหมูอ่อนทาบาร์บีคิวซอส เห็นเค้าว่าที่นี่รสชาติเด็ดด่วงขึ้นชื่อลือชามานาน ที่นี่จะขายอาหารฝรั่งและก็ยังมีอาหารจานเดียวและก็ข้าวต้มกุ๊ย เพียงแค่มานั่งเปิดเมนูเลือกอาหาร พนักงานก็นำน้ำเปล่าเย็นๆ มาเสริฟให้ก่อนแล้ว
เมนูเด็ดที่ได้ลอง
แน่นอนมาถึงนี่แล้วก็ต้องจัดซิกเนเจอร์เลย นั่นก็คือ ซี่โครงหมูอ่อนทาบาร์บีคิวซอส ราคา 235บาท เวลาสั่งพนักงานก็จะถามว่ารับขนมปังด้วยไหม ก็เห็นในรีวิวก่อนๆ หน้านี้แนะนำว่าให้ลองด้วยก็เลยสั่งไปด้วย เป็นขนมปังอบ ก้อนขนาดพอประมาณ เสริฟพร้อมเนย 1ก้อน ขนมปังมาร้อนๆ ควันยังลอยอยู่เลย ดูจากภายนอกก็สงสัยว่าเนี่ยนะ ที่ให้ต้องลองสั่งจับดูก็ดูเหมือนจะออกแข็งๆ ด้วยซ้ำ แต่เมื่อลองตัดสินใจบิขนมปังปาดเนย แล้วกัดเข้าปากเท่านั้น ขนมปังเนื้อแน่นและมันยังนุ่มมากด้วย บวกกับเนยที่ปาดเข้าไปเป็นก้อนๆ มันช่างเข้ากันดีเสียนี่กะไร ยังไม่ทันกินหมดก้อน ไฮไลท์เราก็มา ซี่โครงหมูอ่อนทาบาร์บีคิวซอส ส่วนใหญ่ส่วนซี่โครงเราก็จะคิดว่าคงเป็นหนังและเนื้อนิดๆ ติดกระดูกมาแน่เลย แต่นี่ไม่ใช่เลยฮ่ะเนื้อมาเต็ม จานเดียวเล่นเอาแน่น กระดูกอ่อนนี่เคี้ยวกรุบๆ เนื้อนี่ก็นุ่มเปื่อยเว่อ แค่เอามีดเขี่ยเนื้อก็หลุดติดมีดออกมาแล้วฮ่ะ ส่วนซอสนี่บาร์บีคิวก็ทามาเต็มชิ้นเลยฮ่ะ รสชาติจะออกหวานอมเปรี้ยวนิดๆ อร่อยฮ่ะ แกล้มด้วยแตงดองและมันอบ และยังมีสลัดถ้วยเล็กเสริฟมาให้ด้วยน้ำสลัดจะเป็นน้ำใสรสชาติออกเปรี้ยวๆ แค่สั่งเมนูนี้เมนูเดียวก็แน่นแล้วนะฮ่ะ ไปตาอไม่ไหว ร้านนี้ภายนอกร้านอาจจะดูไม่น่าอภิรมย์ แต่เข้ามาลองเถอะฮ่ะ อาหารแซ่บเว่อ โดยเฉพาะซอกเนเจอร์ของเค้า "ซี่โครงหมูอ่อนทาบาร์บีคิวซอส"